UZNESENIE VLÁDY SLOVENSKEJ REPUBLIKY
č. 852
z 31. augusta 2004

k návrhu na zrušenie a zmenu niektorých úloh z uznesení vlády SR v súvislosti s transformáciou krajských úradov,  zrušením okresných úradov a vytvorením úradov špecializovanej miestnej štátnej správy

Číslo materiálu:	16209/2004	
Predkladateľ:	minister vnútra	
Vláda
A.	zrušuje
A.1.	úlohu B.1 uznesenia vlády SR č. 196 z 18. 3. 1997 pre prednostov krajských úradov a pre prednostov okresných úradov - dôsledne zabezpečiť plnenie Opatrení pre boj proti drogám vo svojich regiónoch, 
A.2.	úlohu C.18 uznesenia vlády SR č. 254 z 8. 4. 1997 pre prednostov krajských úradov a pre prednostov okresných úradov - využívať pri obstarávaní výrobkov a služieb hradených zo štátneho rozpočtu a verejných zdrojov, výrobky a služby slovenskej proveniencie, 
A.3.	úlohu D.1 uznesenia vlády SR č. 327 zo 6. 5. 1997 pre prednostov krajských úradov, pre prednostov okresných úradov a pre ministra hospodárstva - realizovať podľa schváleného harmonogramu transformácie majetku štátu a ďalší postup procesu privatizácie,
A.4.	úlohu D.2 uznesenia vlády SR č. 327 zo 6. 5. 1997 pre prednostov krajských úradov - zabezpečiť, aby miestne orgány štátnej správy na úseku katastra nehnuteľností neodkladne poskytli bývalému Ministerstvu pre správu a privatizáciu národného majetku SR všestrannú pomoc pri vyhľadávaní, identifikácie a prevode nehnuteľného majetku štátu, ktorý je podľa zákona v správe ministerstva,
A.5.	úlohu B.3 uznesenia vlády SR č. 378 z 27. 5. 1997 pre prednostov krajských úradov - v prípadoch nedodržiavania rozpočtovej disciplíny a vzniku ďalších neuhradených záväzkov rozpočtových a príspevkových organizácií vyvodzovať postihy voči zodpovedným pracovníkom týchto rozpočtových a príspevkových organizácií v zmysle Zákonníka práce,
A.6.	úlohu B.4 uznesenia vlády SR č. 423 z 10. 6. 1997 pre prednostov krajských úradov - spracovať správu o vývoji poľnohospodárskeho pôdneho fondu a lesného pôdneho fondu v predchádzajúcom roku za vlastný kraj, s rozborom a vyhodnotením plnenia prijatých opatrení na zníženie ich úbytkov; správu predkladať na Ministerstvo pôdohospodárstva SR, na Úrad geodézie, kartografie a katastra SR a na Štatistický úrad SR,
A.7.	úlohu B.5 uznesenia vlády SR č. 423 z 10. 6. 1997 pre prednostov krajských úradov - naďalej venovať mimoriadnu pozornosť ochrane, využívaniu a zveľaďovaniu poľnohospodárskeho pôdneho fondu a lesného pôdneho fondu v súlade s prijatými opatreniami vlády,
A.8.	úlohu B.8 uznesenia vlády SR č. 466 z 24. 6. 1997 pre prednostov krajských úradov - predkladať Ministerstvu výstavby a regionálneho rozvoja SR za každý kalendárny mesiac údaje o počte bytov, na ktoré boli stavebnými úradmi vydané stavebné povolenia a kolaudačné rozhodnutia,
A.9.	úlohu B.1 uznesenia vlády SR č. 550 z 22. 7. 1997 pre prednostu Krajského úradu v Žiline - zabezpečiť v rámci finančných možností realizáciu opatrení Programu starostlivosti o Národný park Malá Fatra do roku 2006 uvedených v časti C predloženého materiálu,
A.10.	úlohu C.1 uznesenia vlády SR č. 655 zo 16. 9. 1997 pre prednostov krajských úradov a prednostov okresných úradov - zabezpečiť uplatňovanie Agendy 21 v rozvojových koncepciách krajov a okresov a vyhodnocovanie aktuálnych ukazovateľov trvalo udržateľného rozvoja, ktoré by posúdili krajské a okresné rady pre trvalo udržateľný rozvoj,
A.11.	úlohu B.1 uznesenia vlády SR č. 802 zo 4. 11. 1997 pre prednostov krajských úradov a pre prednostov okresných úradov - postupovať pri tvorbe a realizácii regionálnej politiky podľa schválenej koncepcie štátnej regionálnej politiky,
A.12.	úlohu B.1 uznesenia vlády SR č. 846 z 25. 11. 1997 pre prednostov krajských úradov a prednostov okresných úradov - v nadväznosti na disponibilné zdroje štátneho rozpočtu zabezpečiť realizáciu príslušných opatrení koncepcie environmentálnej výchovy a vzdelávania podľa termínov uvedených v opatreniach,
A.13.	úlohu B.1 uznesenia vlády SR č. 31 z 20. 1. 1998 pre prednostov krajských úradov - zabezpečiť v rozsahu svojej pôsobnosti informovanosť o schválených zásadách a vytvárať podmienky pre realizáciu koordinácie kontrolnej činnosti podľa týchto zásad, 
A.14.	úlohu C.6 uznesenia vlády SR č. 125 z 24. 2. 1998 pre prednostov krajských úradov - pri zostavovaní návrhu rozpočtu na príslušný rozpočtový rok po dohode so Štatistickým úradom SR uplatňovať si nároky na finančné prostriedky zo štátneho rozpočtu na prípravu a vykonanie sčítania obyvateľov, domov a bytov v roku 2001,
A.15.	úlohu B.1 uznesenia vlády SR č. 249 z 31. 3. 1998 pre prednostov Krajských úradov v Banskej Bystrici, Žiline, Košiciach a v Prešove - zabezpečiť úlohy podľa stanovených harmonogramov,
A.16.	uznesenie vlády SR č. 451 zo 7. 7. 1998 k správe o činnosti krajských úradov a okresných úradov za rok 1997,
A.17.	úlohu B.1 uznesenia vlády SR č. 452 zo 7. 7. 1998 pre prednostov krajských úradov a prednostov okresných úradov - zabezpečovať práce na usporiadaní pozemkového vlastníctva v jednotlivých rokoch v nadväznosti na zdrojové možnosti štátneho rozpočtu s vedomím vysokej spoločenskej dôležitosti úlohy,
A.18.	úlohu B.2 uznesenia vlády SR č. 452 zo 7. 7. 1998 pre prednostov Krajských úradov v Nitre, Trenčíne, Žiline, Banskej Bystrici, Prešove a v Košiciach - vytvoriť Okresným úradom v Topoľčanoch, Prievidzi, Trenčíne, Myjave, Martine, Kysuckom Novom Meste, Námestove, Ružomberku, Tvrdošíne, Čadci, Liptovskom Mikuláši, Brezne, Lučenci, Bardejove, Humennom, Kežmarku, Levoči, Poprade, Prešove, Sabinove, Stropkove, Svidníku, Michalovciach, Spišskej Novej Vsi a Rožňave personálne, hardvérové a softvérové podmienky na harmonický priebeh kontroly zapísateľnosti, odstraňovania chýb a zápisu registrov do katastra,
A.19.	úlohu B.3 uznesenia vlády SR č. 452 zo 7. 7. 1998 pre prednostov krajských úradov - uplatniť v návrhu rozpočtovej kapitoly krajského úradu finančné prostriedky na registre obnovenej evidencie pozemkov a na harmonický priebeh kontroly zapísateľnosti, odstraňovania chýb a zápisu registrov do katastra okresnými úradmi v rozsahu, ktorý je každoročne schválený harmonogramom katastrálnych území na konanie o obnove evidencie niektorých pozemkov na nasledujúci rok,
A.20.	úlohu B.4 uznesenia vlády SR č. 452 zo 7. 7. 1998 pre prednostov krajských úradov - zabezpečiť plnenie opatrení uvedených v prílohe tohto uznesenia,
A.21.	úlohu B.1 uznesenia vlády SR č. 457 zo 7. 7. 1998 pre prednostov krajských úradov - zamerať investorskú činnosť na včasné dokončovanie rozostavaných stavieb a ich odovzdanie do užívania, do prípravy zaraďovať len tie nové stavby, na ktoré budú Ministerstvom financií SR akceptované požiadavky rezortov každoročne uplatnené na finančné krytie v etape návrhu štátneho rozpočtu na daný rok,
A.22.	úlohu B.2 uznesenia vlády SR č. 457 zo 7. 7. 1998 pre prednostov krajských úradov  -  za účelom zosúladenia rozvojových programov rezortov s rozvojovými programami krajských úradov tieto prerokovať s tými krajskými úradmi, ktorých sa akcie navrhnuté v programe rezortu dotýkajú,
A.23.	úlohu B.3 uznesenia vlády SR č. 457 zo 7. 7. 1998 pre prednostov krajských úradov - z prostriedkov štátneho rozpočtu nefinancovať stavby, ktoré sa budú privatizovať, s výnimkou verejnoprospešných stavieb charakteru technickej infraštruktúry,
A.24.	úlohu B.4 uznesenia vlády SR č. 457 zo 7. 7. 1998 pre prednostov krajských úradov - finančné dotácie zo štátnych fondov určené na investičnú výstavbu prednostne prideľovať na dokončenie rozostavaných stavieb,
A.25.	úlohu C.1 uznesenia vlády SR č. 578 z 18. 8. 1998 pre prednostu Krajského úradu v Prešove a v Košiciach a pre prednostov príslušných okresných úradov - zabezpečiť plnenie úloh vyplývajúcich z návrhu na obnovu a revitalizáciu postihnutého územia v roku 1998 a v ďalších rokoch podľa navrhovaných termínov realizácie,
A.26.	úlohu C.17 uznesenia vlády SR č. 578 z 18. 8. 1998 pre prednostu Krajského úradu v Prešove a v Košiciach - organizovať činnosť a zhromažďovať podklady pre pracovnú skupinu na posudzovanie jednotlivých projektov bývania a oprávnených nárokov jednotlivých žiadateľov pre určenie výšky pomoci štátu pri riešení následkov povodní na území Prešovského a Košického kraja; prizývať na rokovanie pracovnej skupiny aj dotknutých zástupcov samosprávy a zástupcov rómskeho etnika,
A.27.	úlohu C.1 uznesenia vlády SR č. 592 z 3. 9. 1998 pre prednostov krajských úradov - postupovať pri realizácii politiky zachovania a rozvoja vidieka podľa schválenej koncepcie rozvoja vidieka v Slovenskej republike a integrovať jej ciele a princípy do všetkých politických opatrení, ktoré sú vo vzťahu k vidieckemu rozvoju, 
A.28.	časť B uznesenia vlády SR č. 51 z 20. 1. 1999 k návrhu zákona, ktorým sa mení a dopĺňa zákon NR SR č. 278/1993 Z. z. o správe majetku štátu v znení zákona NR SR č. 374/1996 Z. z., ktorým sa dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, 
A.29.	úlohu B.1 uznesenia vlády SR č. 102 z 3. 2. 1999 pre prednostov krajských úradov a prednostov okresných úradov - zabezpečiť v rozsahu svojej pôsobnosti a gestorstva jednotlivých akcií plnenie úloh obsiahnutých v Akčnom pláne pre oblasť dopravy a životného prostredia v SR,
A.30.	úlohu B.3 uznesenia vlády SR č. 209 z 9. 3. 1999 pre prednostov krajských úradov - prehodnotiť súčasný systém riadenia celého procesu verejného obstarávania v riadenom rezorte z hľadiska funkčnosti a personálneho zabezpečenia a podľa výsledkov vykonať opatrenia na jeho centralizáciu (zníženie počtu obstarávateľov) s cieľom dosiahnuť efektívnejšie nakladanie s prostriedkami štátneho rozpočtu,
A.31.	úlohu C.4 uznesenia vlády SR č. 264 z  31. 3. 1999 pre prednostov krajských úradov a pre prednostov okresných úradov - venovať maximálnu pozornosť personálnemu obsadeniu katastrálnych odborov, resp. posilneniu počtu ich zamestnancov v záujme plynulého plnenia úloh na úseku katastra nehnuteľností,
A.32.	úlohu C.5 uznesenia vlády SR č. 264 z 31. 3. 1999 pre prednostov krajských úradov a pre prednostov okresných úradov - použiť rozpočtové výdavky účelovo určené v roku 1999 v rozpočte výdavkov kapitol krajských úradov na zabezpečenie projektu usporiadania pozemkového vlastníctva podľa uznesenia vlády SR č. 572/1994 len na plnenie tejto úlohy,
A.33.	úlohu C.6 uznesenia vlády SR č. 264 z 31. 3. 1999 pre prednostov krajských úradov - plniť opatrenia uvedené v prílohe tohto uznesenia,
A.34.	úlohu B.1 uznesenia vlády SR č. 526 z  23. 6. 1999 pre prednostov krajských úradov - zabezpečiť plnenie úloh a realizáciu opatrení v oblasti ozdravenia, reštrukturalizácie a privatizácie podnikového sektora a bánk uvedených v prílohe tohto uznesenia,
A.35.	úlohu B.1 uznesenia vlády SR č. 527 z 23. 6. 1999 pre prednostov krajských úradov - zabezpečiť, aby do katastra nehnuteľností boli zapísané všetky predložené právoplatné listiny súvisiace so zmenami v pôdnom fonde,
A.36.	uznesenie vlády SR č. 548 z 30. 6. 1999 k správe o činnosti krajských úradov  a okresných úradov za rok 1998,
A.37.	úlohu E.1 uznesenia vlády SR č. 556 z 30. 6. 1999 pre prednostov krajských úradov - realizovať privatizáciu zdravotníckych zariadení zahrnutých do privatizácie uvedených v prílohe č. 1 predloženého materiálu,
A.38.	úlohu C.8 uznesenia vlády SR č. 764 z 8. 9. 1999 pre prednostu Krajského úradu v Košiciach - zabezpečiť presun prostriedkov uvedených v bodoch C.3 a C.4 prostredníctvom okresných úradov obciam,
A.39.	úlohu B.5 uznesenia vlády SR č. 766 z 8. 9. 1999 pre prednostov krajských úradov - spolupracovať s ministrom školstva pri postupe racionalizácie štátnej správy v SR, poskytovať podklady a údaje z oblasti svojej pôsobnosti, potrebné na objektívne posúdenie siete SŠ a jej racionalizáciu,
A.40.	úlohu B.4 uznesenia vlády SR č. 821 z 27. 9. 1999 pre prednostov krajských úradov a ministra financií - v období prípravy štátneho rozpočtu na rok 2001 a v nasledujúcich kalendárnych rokoch spracovať kvantifikáciu požiadaviek na štátny rozpočet podľa návrhu konkrétnych opatrení a predložiť ju Ministerstvu financií SR; informáciu o finančných požiadavkách predložiť splnomocnencovi vlády SR na riešenie problémov rómskej menšiny,
A.41.	úlohu B.5 uznesenia vlády SR č. 821 z 27. 9. 1999 pre prednostov krajských úradov a prednostov okresných úradov - spolupracovať s mimovládnymi organizáciami pri účelnom využívaní finančných prostriedkov a vzájomných skúseností v oblasti riešenia problémov rómskej národnostnej menšiny, 
A.42.	úlohu B.1 uznesenia vlády SR č. 1015 zo 17. 11. 1999 pre prednostu Krajského úradu v Košiciach - ktorou sa dopĺňa časť C uznesenia vlády SR č. 790 zo 14. 9. 1999 k záverečnej správe o príprave a vykonaní voľby prezidenta SR vrátane nákladov na jej zabezpečenie o body C.3 a C.4 takto: prednostovi Krajského úradu v Košiciach C.3 poukázať finančné prostriedky v sume 480 000 Sk na účet cudzích prostriedkov Štatistického úradu SR na krytie výdavkov na prípravu a vykonanie volieb primátora mesta Košice zo sumy 3 000 000 Sk, ktorá bola poukázaná Krajskému úradu v Košiciach podľa časti C bod C.1 uznesenia vlády SR č. 790 zo 14. 9. 1999,
A.43.	úlohu B.2 uznesenia vlády SR č. 1025 z 25. 11. 1999 pre prednostu Krajského úradu v Košiciach - použiť pridelené finančné prostriedky z kapitoly Všeobecná pokladničná správa - Rezerva na projekty riešenia problémov rómskej komunity uvedené v prílohe tohto uznesenia,
A.44.	úlohu B.2 uznesenia vlády SR č. 30 z 19. 1. 2000 pre prednostov krajských úradov a pre prednostov okresných úradov - vytvoriť a udržovať informačnú databázu o súčasnom stave vybavovaní miest a obcí na Slovensku,
A.45.	úlohu C.4 uznesenia vlády SR č. 260 z 19. 4. 2000 pre prednostov krajských úradov - stabilizovať personálny stav, majetok, zariadenie a vybavenie katastrálnych odborov k 1. februáru 2000 tak, aby nedochádzalo k zníženiu počtu zamestnancov, prevodom majetku a k presunom zariadenia a vybavenia katastrálnych odborov,
A.46.	úlohu C.15 uznesenia vlády SR č. 346 zo 17. 5. 2000 pre prednostov krajských úradov - zvýšiť pozornosť uhrádzaniu výdavkov súvisiacich so zabezpečením základných funkcií organizácií v ich pôsobnosti, ostatné výdavky na tovary a ďalšie služby realizovať len pri dostatočnom finančnom krytí v schválenom rozpočte bez vytvárania zadlženosti,
A.47.	úlohu B.2 uznesenia vlády SR č. 355 z 24. 5. 2000 pre prednostov krajských úradov - trvale spolupracovať s ústrednými orgánmi štátnej správy a predstaviteľmi samosprávnych orgánov miest a obcí pri zabezpečovaní zámerov a cieľov koncepcie štátnej bytovej politiky do roku 2005 s výhľadom do roku 2010,
A.48.	úlohu B.1 uznesenia vlády SR č. 448 zo 14. 6. 2000 pre prednostov krajských úradov - zabezpečiť vytvorenie a zachovanie podmienok na realizáciu Odporúčania v zmysle návrhu opatrení uvedených v predloženom materiáli,
A.49.	uznesenie vlády SR č. 474 z 21. 6. 2000 k správe o činnosti krajských úradov  a okresných úradov za rok 1999,
A.50.	úlohu C.3 uznesenia vlády SR č. 575 z  12. 7. 2000 pre prednostov krajských úradov - zohľadniť v rámci zdrojových možností pri tvorbe štátneho rozpočtu SR na rok 2001 potrebu navýšiť finančné prostriedky určené na boj s drogovou závislosťou a vo vybraných rozpočtových kapitolách ich účelovo viazať,
A.51.	úlohu B.3 uznesenia vlády SR č. 647 zo  16. 8. 2000 pre prednostov krajských úradov - zabezpečiť zvýšenie funkčnosti a skvalitnenie systému vnútornej kontroly v KÚ a OÚ, aby vecne príslušný odborný útvar, ako aj útvar kontroly vykonávali pravidelnú kontrolu dodržiavania zákona č. 195/1998 Z. z. o sociálnej pomoci,
A.52.	úlohu B.4 uznesenia vlády SR č. 647 zo 16. 8. 2000 pre prednostov krajských úradov - do zameraní kontrolnej činnosti zaradiť úlohy smerujúce k zisťovaniu príčin vzniku preplatkov a k zisťovaniu účinnosti uplatňovaných spôsobov ich vymáhania; výsledky z vykonaných kontrolných akcií prerokovať vo vedení prednostov,
A.53.	úlohu B.5 uznesenia vlády SR č. 647 zo 16. 8. 2000 pre prednostov krajských úradov - zabezpečiť vyhodnotenie príčin vzniku preplatkov, ako aj účinnosti ich vymáhania nadväzne prijať opatrenia na dosiahnutie zníženia; stav preplatkov a účinnosti prijímaných opatrení hodnotiť vo vedení prednostov,
A.54.	úlohu B.3 uznesenia vlády SR č. 762 z  27. 9. 2000 pre prednostov krajských úradov - vypracovať v súlade s pripravovaným novým územným a správnym členením SR návrh na racionálne usporiadanie siete kultúrnych inštitúcií na regionálnej úrovni,
A.55.	úlohu B.10 uznesenia vlády SR č. 762 z 27. 9. 2000 pre prednostov krajských úradov - prijať opatrenia na stabilizáciu ekonomickej situácie kultúrnych zariadení na regionálnej úrovni,
A.56.	úlohu B.6 uznesenia vlády SR č. 852 z 25. 10. 2000 pre prednostov krajských úradov - pri príprave rozpočtu rozpočtových kapitol svojich rezortov zabezpečiť v  spolupráci s  Ministerstvom financií SR prostriedky na spolufinancovanie programov predvstupovej pomoci ES podľa očakávanej realizácie,
A.57.	úlohu C.11 uznesenia vlády SR č. 890 z 31. 10. 2000 pre prednostu Krajského úradu v Bratislave - vytvoriť optimálne podmienky pre realizáciu prívodu pitnej vody, napojenia na elektrickú energiu, pre vybudovanie železničnej vlečky, plynovej prípojky a cestného napojenia pre Autopriemyselný park, s. r. o. Lozorno a samotného priemyselného parku v lokalite Lozorno,
A.58.	úlohu C.3 uznesenia vlády SR č. 930 zo 16. 11. 2000 pre prednostov krajských úradov - zabezpečiť vo svojej pôsobnosti plnenie úloh vyplývajúcich z rozpracovania princípov NAP,
A.59.	úlohu C.4 uznesenia vlády SR č. 930 z 16. 11. 2000 pre prednostov krajských úradov - predložiť ministrovi práce, sociálnych vecí a rodiny písomnú správu o plnení úloh NAP v zmysle metodiky, vypracovanej v zmysle bodu C.1 tohto uznesenia,
A.60.	úlohu B.1 uznesenia vlády SR č. 1023 zo 6. 12. 2000 pre prednostov krajských úradov a ministra vnútra - zabezpečiť plnenie opatrení organizačného zabezpečenia projektu usporiadania pozemkového vlastníctva v jednotlivých rokoch v nadväznosti na zdrojové možnosti štátneho rozpočtu s vedomím  vysokej spoločenskej dôležitosti úlohy,
A.61.	úlohu B.1 uznesenia vlády SR č. 59 z 24. 1. 2001 pre prednostu Krajského úradu v Banskej Bystrici - nárokovať finančné prostriedky na realizáciu opatrení, v gescii rezortu a Krajského úradu životného prostredia Banská Bystrica,
A.62.	úlohu B.2 uznesenia vlády SR č. 59 z 24. 1. 2001 pre prednostu Krajského úradu v Banskej Bystrici - v rámci pridelených finančných prostriedkov realizovať opatrenia,
A.63.	úlohu D.5 uznesenia vlády SR č. 94 z 31. 1. 2001 pre prednostov krajských úradov - v spolupráci s predsedom Úradu geodézie, kartografie a katastra SR zabezpečiť premietnutie zmien oddelených častí štátnych území podľa Zmluvy, do katastra nehnuteľností,
A.64.	úlohu C.1 uznesenia vlády SR č. 185 z 28. 2. 2001 pre prednostov krajských úradov - realizovať opatrenia na podporu rozvoja cestového ruchu uvedené v prílohe tohto uznesenia,
A.65.	úlohu B.1 uznesenia vlády SR č. 229 zo 7. 3. 2001 pre prednostov krajských úradov - zabezpečiť v KÚ a OÚ výberovým spôsobom pravidelnú kontrolu dodržiavania rozpisu, podmienok použitia účelových finančných prostriedkov vrátane správnosti ich rozpracovania, vyčlenených v rozpočtových opatreniach KÚ, resp. oznámeniach OÚ; výsledky vykonaných kontrol spolu s návrhom opatrení prerokovať vo vedení príslušného orgánu,
A.66.	úlohu C.12 uznesenia vlády SR č. 310 z 11. 4. 2001 pre prednostov krajských úradov - zabezpečovať činnosť a rozvoj verejných knižníc a knižnično-informačných služieb v súlade so Stratégiou rozvoja slovenského knihovníctva do roku 2006,
A.67.	úlohu C.13 uznesenia vlády SR č. 310 z 11. 4. 2001 pre prednostov krajských úradov - vytvárať krajským a regionálnym knižniciam podmienky na aktívnu účasť pri realizácii regionálnych a celoštátnych knižničných programov a pri kooperácii v rámci knižničného systému Slovenskej republiky,
A.68.	úlohu C.14 uznesenia vlády SR č. 310 z 11. 4. 2001 pre prednostov krajských úradov - zabezpečiť priestorové, technické a personálne podmienky pre krajské a regionálne knižnice na vybudovanie verejne prístupných miest  na zverejňovanie informácií v  zmysle zákona č.  211/2000 Z. z. a na sprístupňovanie vonkajších informačných zdrojov prostredníctvom internetu/globálnych sietí,
A.69.	úlohu C.15 uznesenia vlády SR č. 310 z 11. 4. 2001 pre prednostov krajských úradov - zabezpečovať účelové finančné prostriedky na doplňovanie knižničných fondov a nákup informačných zdrojov,
A.70.	úlohu C.16 uznesenia vlády SR č. 310 z 11. 4. 2001 pre prednostov krajských úradov - zabezpečovať zachovanie regionálnych knižničných systémov vrátane metodickej a bibliografickej činnosti,
A.71.	úlohu C.17 uznesenia vlády SR č. 310 z 11. 4.2001 pre prednostov krajských úradov - zabezpečovať fyzickú ochranu knižničných dokumentov vrátane ochrany dokumentov sprístupňovaných vo výpožičnom procese,
A.72.	úlohu C.18 uznesenia vlády SR č. 310 z 11. 4. 2001 pre prednostov krajských úradov - uplatňovať pri spracovaní návrhu rozpočtovej kapitoly finančné požiadavky na zabezpečenie úloh vyplývajúcich z realizácie Stratégie rozvoja slovenského knihovníctva do roku 2006 v rámci zdrojových možností štátneho rozpočtu,
A.73.	úlohu B.7 uznesenia vlády SR č. 381 z 2. 5. 2001 pre prednostov krajských úradov - prehlbovať proces profesionalizácie koordinátorov prevencie kriminality na krajských úradoch a okresných úradoch profilovaním ich pracovnej náplne, zabezpečovaním ich účasti na vzdelávacích aktivitách, najmä na základom kurze pre koordinátorov prevencie, skvalitňovaním priestorového, materiálneho a finančného zabezpečenia ich činnosti a ich morálnou podporou, 
A.74.	úlohu B.8 uznesenia vlády SR č. 384 z 2. 5. 2001 pre prednostov krajských úradov - v rámci zdrojových možností štátneho rozpočtu  zabezpečiť finančné prostriedky na obnovu kultúrnych pamiatok a rozvoj lokalít zapísaných v Zozname svetového dedičstva na roky 2003 – 2010,
A.75.	úlohu B.10 uznesenia vlády SR č. 384 z 2. 5. 2001 pre prednostov krajských úradov - vytvárať podmienky na plnenie úloh zabezpečovaných samosprávami jednotlivých obcí z ich prostriedkov (spracovanie územných plánov obcí, odstránenie rušivých zásahov do historických štruktúr krajiny,...),
A.76.	úlohu B.4 uznesenia vlády SR č. 567 z 20. 6. 2001 pre prednostov krajských úradov - vypracovať a predložiť Ministerstvu financií SR prehľad neuhradených rozpočtovo nepokrytých výdavkov za I. polrok 2001 a informáciu o prijatých opatreniach na nezvyšovanie zadlženosti v zmysle rozpisu rozpočtu pre kapitoly krajských úradov na rok 2001,
A.77.	úlohu B.5 uznesenia vlády SR č. 567 z 20. 6. 2001 pre prednostov krajských úradov – v záujme urýchlenia dokončenia rozostavaných stavieb podľa možnosti prednostne pokryť potreby rozostavaných stavieb, 
A.78.	úlohu B.1 uznesenia vlády SR č. 590 z 27. 6. 2001 pre prednostov krajských úradov - zabezpečiť realizáciu opatrení Národného programu rozvoja životných podmienok občanov so zdravotným postihnutím vo všetkých oblastiach života,
A.79.	úlohu B.2 uznesenia vlády SR č. 590 z 27. 6. 2001 pre prednostov krajských úradov - požiadavky na zmeny právnych predpisov súvisiacich s realizáciou Národného programu rozvoja životných podmienok občanov so zdravotným postihnutím vo všetkých oblastiach života zahrnúť do Plánu legislatívnych úloh vlády na rok 2002 a následne,
A.80.	úlohu B.3 uznesenia vlády SR č. 590 z 27. 6. 2001 pre prednostov krajských úradov - predkladať ministrovi práce, sociálnych vecí a rodiny správu o realizácii jednotlivých opatrení k 31. 12. 2001 a následne každoročne, ako aj návrh nových opatrení do 31. marca,
A.81.	úlohu B.1 uznesenia vlády SR č. 594 z 27. 6. 2001 pre prednostov krajských úradov - zabezpečiť dodržiavanie cenových limitov pri nákupe osobných motorových vozidiel pre rozpočtové a príspevkové organizácie vo svojej pôsobnosti,
A.82.	úlohu B.1 uznesenia vlády SR č. 656 z 11. 7. 2001 pre prednostov krajských úradov - využiť výsledky kontroly dodržiavania zákona NR SR č. 263/1999 Z. z. o verejnom obstarávaní pri ďalšej príprave legislatívnych úprav zákonov a na skvalitnenie výkonu štátneho dohľadu nad verejným obstarávaním,
A.83.	úlohu B.2 uznesenia vlády SR č. 656 z 11. 7. 2001 pre prednostov krajských úradov - zabezpečiť, aby bola v KÚ, OÚ a v nimi zriadených organizáciách vykonávaná pravidelná kontrola vynakladania prostriedkov štátneho rozpočtu z hľadiska dodržiavania jednotlivých ustanovení zákona NR SR č. 263/1999 Z. z. o verejnom obstarávaní, výslednú správu s návrhom opatrení predkladať do vedenia príslušných objektov,
A.84.	úlohu B.1 uznesenia vlády SR č. 782 z 22. 8. 2001 pre prednostov krajských úradov - podľa príslušného roku začatia výstavby – v rámci zdrojových možností rozpočtu kapitoly, určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie – prednostne zaradiť verejné práce z Rozvojového programu priorít verejných prác na roky 2002 – 2004 do menovitého zoznamu stavieb navrhovaných na financovanie z kapitálových výdavkov rozpočtovej kapitoly v rámci Registra investícií Ministerstva financií SR,
A.85.	uznesenie vlády SR č. 821 z 5. 9. 2001 k správe o činnosti krajských úradov  a okresných úradov za rok 2000,
A.86.	úlohu B.5 uznesenia vlády SR č. 908 z 26. 9. 2001 pre prednostov krajských úradov - po uplynutí rozpočtového roka predložiť ministrovi vnútra vyhodnotenie dodržania určených normatívov výdavkov na správu okresných úradov a súčasne predložiť odôvodnené návrhy na ich úpravu,
A.87.	úlohu D.5 uznesenia vlády SR č. 979 z 10. 10. 2001 pre prednostov krajských úradov - prijať a realizovať opatrenia uvedené v odpovedi vlády SR za účelom vykonania odporúčaní Výboru CPT,
A.88.	úlohu D.6 uznesenia vlády SR č. 979 z 10. 10. 2001 pre prednostov krajských úradov - zabezpečiť trvalú realizáciu odporúčaní Výboru CPT v aplikačnej praxi, 
A.89.	úlohu B.1 uznesenia vlády SR č. 157 z  20. 2. 2002 pre prednostov krajských úradov a pre prednostov okresných úradov - aplikovať vyhodnocovanie ukazovateľov súvisiacich s regionálnou politikou, štátnou pomocou a využívaním prostriedkov finančnej pomoci z Európskej únie podľa tohto členenia,
A.90.	úlohu B.3 uznesenia vlády SR č. 162 z 20. 2. 2002 pre prednostov Krajských úradov v Trnave a v Košiciach - poskytovať finančný príspevok na úhradu nákladov za sociálnu službu – starostlivosť v zariadení  -špecializovaným zdravotníckym zariadeniam – PL Sokolovce a PL Samuela Bluma Plešivec po splnení právnych podmienok pre poskytnutie finančného príspevku podľa § 86 ods. 20 zákona o sociálnej pomoci,
A.91.	úlohu C.2 uznesenia vlády SR č. 311 z 27. 3. 2002 pre prednostov krajských úradov - predložiť ministrovi kultúry hodnotiacu správu o plnení úloh prijatých v zmysle bodu C.1 tohto uznesenia,
A.92.	úlohu B.8 uznesenia vlády SR č. 362 z 10. 4. 2002 pre prednostov krajských úradov - spolupracovať na realizácii opatrení Národného akčného plánu zamestnanosti na roky 2002 a 2003,
A.93.	úlohu A.1 uznesenia vlády SR č. 530 z 22. 5. 2002  pre prednostov krajských úradov - „B.3	zabezpečiť realizáciu príslušných sektorových operačných programov a ich plnenie pravidelne vyhodnocovať k 31. 12. bežného roka“,
A.94.	úlohu A.2 uznesenia vlády SR č. 530 z 22. 5. 2002 pre prednostov krajských úradov - „B.4	v spolupráci s ministrom výstavby a regionálneho rozvoja, ministrom hospodárstva, ministrom pôdohospodárstva, ministrom dopravy, pôšt a telekomunikácií, ministrom práce, sociálnych vecí a rodiny a ministrom životného prostredia zabezpečiť realizáciu regionálnych operačných programov pre regióny na úrovni NUTS II a ich plnenie pravidelne vyhodnocovať k 31. 12. bežného roka“,
A.95.	úlohu B.2 uznesenia vlády SR č. 598 z 5. 6. 2002 pre prednostov krajských úradov - v spolupráci s prednostami krajských úradov uplatniť pri príprave štátneho rozpočtu na rok 2003 až 2005 v rámci rozpočtových kapitol krajských úradov účelové prostriedky na krytie výdavkov na zvýšenie kvality poskytovanej starostlivosti občanom s duševnými poruchami a poruchami správania v zariadeniach sociálnych služieb v celkovej výške 572,8 mil. Sk,
A.96.	úlohu B.9 uznesenia vlády SR č. 598 z 5. 6. 2002 pre prednostov krajských úradov - v spolupráci s prednostami krajských úradov, predsedami samosprávnych krajov, starostami obcí a primátormi miest každoročne vyhodnocovať plnenie úloh uvedených v bodoch B.4 a B.8 tohto uznesenia zameraných na zvýšenie kvality poskytovanej starostlivosti občanom s duševnými poruchami a poruchami správania v zariadeniach sociálnych služieb,
A.97.	úlohu C.1 uznesenia vlády SR č. 736 z 3. 7. 2002 pre prednostov krajských úradov a prednostov okresných úradov - zabezpečiť vo svojej pôsobnosti plnenie rámcových zámerov bytovej politiky na ďalšie obdobie,
A.98.	úlohu B.1 uznesenia vlády SR č. 798 zo 17. 7. 2002 pre prednostov  krajských úradov - podľa príslušného roku začatia výstavby v rámci zdrojových možností rozpočtu kapitoly, určeného Ministerstvom financií SR smerovým limitom a s ohľadom na celkovú rozostavanosť v rámci kapitoly a jej nezvyšovanie, prednostne zaradiť verejné práce z Rozvojového programu priorít verejných prác na roky 2003 - 2005 do menovitého zoznamu stavieb navrhovaných na financovanie z kapitálových výdavkov rozpočtovej kapitoly v rámci Registra investícii Ministerstva financií SR,
A.99.	úlohu D.1 uznesenia vlády SR č. 980 zo 4. 9. 2002 pre prednostov krajských úradov a prednostov okresných úradov - realizovať spoločné obstarávanie vertikálnym a horizontálnym modelom a zapojiť sa do spoločného obstarávania vedeného gestorským obstarávateľom (ministerstvom alebo ústredným orgánom štátnej správy SR),
A.100.	úlohu C.2 uznesenia vlády SR č. 138 z 26. 2. 2003 pre prednostov krajských úradov - zabezpečiť plnenie úloh vyplývajúcich zo základných opatrení,
A.101.	úlohu B.3 uznesenia vlády SR č. 403 z 21. 5. 2003 pre prednostov krajských úradov - zabezpečiť v rozpočtoch svojich kapitol v rokoch 2004 – 2006 čerpanie úveru z Rozvojovej banky Rady Európy nasledovne:
v roku 2004 	127 451 200 Sk
v roku 2005 	  29 221 000 Sk
v roku 2006 	    5 864 400 Sk,
A.102.	úlohu B.9 uznesenia vlády SR č. 552 z 2. 7. 2003 pre prednostov krajských úradov - v spolupráci s ministrom zahraničných vecí navrhovať rozpočet vo vlastnej rozpočtovej kapitole v podprograme oficiálna rozvojová pomoc,
A.103.	úlohu B.1 uznesenia vlády SR č. 566 z 2. 7. 2003 pre ministra výstavby a regionálneho rozvoja - v súlade so schváleným návrhom na zmenu a doplnenie niektorých úloh uznesenia vlády SR č. 370 zo 14. 5. 2003 vypracovať a predložiť na rokovanie vlády SR návrhy zákonov tak, ako je to uvedené v schválenom materiáli a pre ministra financií, pretože z uvedeného uznesenia vyplýva pre ministra financií predložiť na rokovanie vlády návrh zákona o rozpočtovom určení vybraných daní v správe štátu územnej samospráve; predmetný návrh zákona má už Ministerstvom financií SR uložený ako úlohu z Plánu legislatívnych úloh vlády SR na rok 2004 ako duplicitnú úlohu na mesiac máj,
A.104.	úlohu B.2 uznesenia vlády SR č. 640 z 9. 7. 2003 pre prednostov krajských úradov - predložiť ministrovi práce, sociálnych vecí a rodiny vyhodnotenie realizácie opatrení Národného programu rozvoja životných podmienok občanov so zdravotným postihnutím vo všetkých oblastiach života v roku 2003,
A.105.	úlohu B.4 uznesenia vlády SR č. 691 zo 16. 7. 2003 pre prednostov krajských úradov - plniť úlohy súvisiace s transformáciou krajských úradov a zrušením okresných úradov podľa predloženého harmonogramu,
A.106.	úlohu B.5 uznesenia vlády SR č. 691 zo 16. 7. 2003 pre prednostov krajských úradov - aktualizovať na základe usmernenia Ministerstva financií SR počet funkčných miest a objem finančných prostriedkov v nadväznosti na schválené zákony k vytvoreniu špecializovanej miestnej štátnej správy a prechodu pôsobností na samosprávne orgány,
A.107.	úlohu B.1 uznesenia vlády SR č. 755 z 20. 8. 2003 pre prednostov krajských úradov - v rámci prác na príprave návrhu rozpočtu kapitoly na príslušný rozpočtový rok prednostne zabezpečiť financovanie verejných prác, ktoré sú spolufinancované s fondami Európskej únie a sú zaradené do Rozvojového programu priorít verejných prác na roky 2004 - 2006,
A.108.	úlohu B.2 uznesenia vlády SR č. 755 z 20. 8. 2003 pre prednostov krajských úradov - podľa príslušného roku začatia výstavby – v rámci zdrojových možností rozpočtu kapitoly, určeného Ministerstvom financií SR smerným limitom a s ohľadom na celkovú rozostavanosť v rámci kapitoly a jej nezvyšovanie – zaradiť verejné práce nespolufinancované s fondami Európskej únie z Rozvojového programu priorít verejných prác na roky 2004 – 2006 do menovitého zoznamu stavieb navrhovaných na financovanie z  kapitálových  výdavkov rozpočtovej kapitoly v rámci Registra investícií Ministerstva financií SR,
A.109.	úlohu B.3 uznesenia vlády SR č. 755 z 20. 8. 2003 pre prednostov krajských úradov - predkladať ministrovi výstavby a regionálneho rozvoja bilančné správy o stave zabezpečenia a realizácie Rozvojového programu priorít verejných prác na roky 2004 – 2006 za úlohy a zámery vo vlastnej pôsobnosti, s osobitným dôrazom na nedostatky ovplyvňujúce jeho plnenie a opatrenia vykonané na ich odstránenie;
B.	mení
B.1.	v bode B.9 uznesenia vlády SR č. 799 zo 4. 11. 1997 - predložiť písomnú správu o vecnom a časovom plnení harmonogramu úpravy bežných škôl zabezpečujúcich povinnú školskú dochádzku pre potreby integrovaného vzdelávania (telesné, zrakové, sluchové) k 31. decembru bežného roka ministrovi práce, sociálnych vecí a rodiny – predsedovi Koordinačného výboru pre otázky zdravotne postihnutých občanov Slovenskej republiky 
gestora z ministra vnútra na ministra školstva, 
B.2.	v bode B.1 uznesenia vlády SR č. 245 z 25. 11. 1998 - vypracovať čistopis územného plánu veľkého územného celku Trnavského kraja a uložiť ho na Krajskom úrade v Trnave, Ministerstve životného prostredia SR a na Okresnom úrade v Skalici, Okresnom úrade v Senici, Okresnom úrade v Piešťanoch, Okresnom úrade v Hlohovci, Okresnom úrade v Trnave, Okresnom úrade v Galante a Okresnom úrade v Dunajskej Strede
gestora z prednostu Krajského úradu v Trnave na ministra výstavby a regionálneho rozvoja, 
B.3.	v bode B.2 uznesenia vlády SR č. 245 z 25. 11. 1998 - priebežne aktualizovať územný plán veľkého územného celku Trnavského kraja a postupne zabezpečiť spracovanie potrebných štúdií, uvedených v záväznej časti 
gestora z prednostu Krajského úradu v Trnave na ministra výstavby a regionálneho rozvoja, 
B.4.	v uznesení vlády SR č. 854 z 2. 12. 1998 
a)	v bode B.2 znenie úlohy takto: 
„vytvoriť potrebné personálne a materiálne podmienky na obvodných pozemkových úradoch a na správach katastra za účelom okamžitej, rýchlej a kvalitnej kontroly vyhotovených registrov a následného zápisu schválených registrov katastra nehnuteľností“,
b) 	 gestora z prednostov krajských úradov na ministra pôdohospodárstva  a predsedníčky Úradu geodézie, kartografie a katastra SR, 
B.5.	v bode B.1 uznesenia vlády SR č. 95 z 3. 2. 1999 - prehodnotiť rozsah objektovej skladby a priority dokončovania rozostavaných objektov základných škôl v ďalšom rozpočtovom roku a zvážiť ich potrebu pre budúce roky v súčinnosti s demografickým vývojom v príslušnej obci 
gestora z prednostov krajských úradov na ministra školstva, 
B.6.	v bode B.4 uznesenia vlády SR č. 697 z 18. 8. 1999 - riešiť akútne požiadavky na materiálno-technické a priestorové vybavenie jednotiek Zboru PO a zaradiť ich medzi priority výdavkovej časti štátneho rozpočtu 
gestora z prednostov krajských úradov na ministra vnútra, 
B.7.	v bode B.13 uznesenia vlády SR č. 1055 z 1. 12. 1999 - zabezpečovať v rámci svojej kompetencie podporu aktivitám, zameraným na znižovanie energetickej náročnosti a využitia alternatívnych zdrojov energie, vrátane podpory výskumu a vývoja v tejto oblasti a konkretizovať ju v plánoch rozvoja veľkých územných celkov a v regionálnych energetických koncepciách krajov, okresov a obcí
gestora z prednostov krajských úradov na ministra hospodárstva, 
B.8.	v bode B.3 uznesenia vlády SR č. 855 z 25. 10. 2000 - aktívne organizovať II. etapu odstránenia dôsledkov havárie t. j. monitoringu opatrení na povrchových a podzemných vodách, poľnohospodárskych pozemkoch, na rastlinných a živočíšnych produktoch a chránených prírodných územiach a pamiatkach 
gestora z prednostu Krajského úradu v Trenčíne a prednostu Okresného úradu v Myjave na ministra životného prostredia a ministra pôdohospodárstva, 
B.9.	v uznesení vlády SR č. 888 z 31. 10. 2000
a)	v bode B.2 znenie úlohy takto: 
„vytvoriť potrebné personálne a materiálne podmienky na obvodných pozemkových úradoch a na správach katastra za účelom prednostnej, rýchlej a kvalitnej kontroly vyhotovených registrov a prednostného zápisu schválených registrov do katastra nehnuteľností následne po realizácii premietnutia finančných prostriedkov podľa schváleného rozpočtu“, 
b)  gestora z prednostov krajských úradov na ministra pôdohospodárstva a predsedníčku Úradu geodézie, kartografie a katastra SR, 
B.10.	v uznesení vlády SR č. 888 z 31. 10. 2000
a)	v bode B.3 znenie úlohy takto: 
„zabezpečiť prioritne nevyhnutnú súčinnosť správ katastra v etape spracovávania rozpracovaných i novozačínaných registrov obnovenej evidencie pozemkov, ich kontrol, odstraňovania nezrovnalostí medzi údajmi operátu katastra nehnuteľností a údajmi návrhov registrov zostavených spracovateľom a zápisu registrov do katastra“, 
b)	gestora z prednostov krajských úradov na ministra pôdohospodárstva  a predsedníčku Úradu geodézie, kartografie a katastra SR, 

B.11.	v bode č. 13. prílohy k uzneseniu vlády SR č. 232 zo 7. 3. 2001 
gestora z  prednostov krajských úradov a prednostov okresných úradov a odporúča predsedom samosprávnych krajov zabezpečiť predmetnú úlohu, 
B.12.	v bode B.4 uznesenia vlády SR č. 240 z 15. 3. 2001 - v spolupráci s ministrom výstavby a regionálneho rozvoja, ministrom hospodárstva, ministrom pôdohospodárstva, ministrom dopravy, pôšt a telekomunikácií, ministrom práce, sociálnych vecí a rodiny a ministrom životného prostredia zabezpečiť realizáciu regionálnych operačných programov pre regióny na úrovni NUTS II a pravidelné polročné vyhodnocovanie ich realizácie 
gestora z prednostov krajských úradov na ministra výstavby a regionálneho rozvoja, 
B.13.	v bode C.5 uznesenia vlády SR č. 1072 zo 7. 11. 2001 - vyhlásiť oblasti kúpania pre verejnosť
gestora z prednostov krajských úradov na ministra životného prostredia, 
B.14.	v bode C.6 uznesenia vlády SR č. 1072 zo 7. 11. 2001 - určiť povrchové vody ako vody vhodné pre život a reprodukciu rýb s osobitným určením na lososové vody a kaprové vody
gestora z prednostov krajských úradov na ministra životného prostredia, 
B.15.	v uznesení vlády SR č. 1213 z 19. 12. 2001 v bode B.3 znenie úlohy takto: „zabezpečiť realizáciu Koncepcie“,
B.16.	v bode B.8 uznesenia vlády SR č. 598 z 5. 6. 2002 - v spolupráci s predsedami samosprávnych krajov, starostami obcí a primátormi miest vytvárať podmienky pre realizáciu školiacich aktivít pre zamestnancov vybraných zariadení sociálnych služieb v záujme získania poznatkov v oblasti dodržiavania základných ľudských práv a slobôd občanov v podmienkach zariadení sociálnych služieb 
gestora z prednostov krajských úradov a odporúča predsedom samosprávnych krajov zabezpečiť predmetnú úlohu,
B.17.	v uznesení vlády SR č. 903 z 21. 8. 2002 v bode B.1 znenie úlohy takto: „v spolupráci s predsedami samosprávnych krajov postupne zabezpečiť realizáciu koncepcie“.
Vykonajú: 	podpredseda vlády pre európsku integráciu, ľudské práva a menšiny podpredseda vlády a minister financií
podpredseda vlády a minister hospodárstva
podpredseda vlády a minister spravodlivosti
minister dopravy, pôšt a telekomunikácií
minister kultúry
minister pôdohospodárstva
minister práce, sociálnych vecí a rodiny
minister školstva
minister vnútra
minister výstavby a regionálneho rozvoja
minister zahraničných vecí
minister zdravotníctva
minister životného prostredia
predsedníčka Úradu geodézie, kartografie a katastra SR
predseda Štatistického úradu SR
Na vedomie: 	predsedovia samosprávnych krajov